Z A P I S N I K

sa 5. sjednice Općinskog vijeća Općine Čepin održane 13. listopada 2021. godine u sali Hrvatskog doma u Čepinu, K. Zvonimira 105.

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 10 članova Vijeća od izabranih 15 te da Vijeće može pravovaljano odlučivati.

NAZOČNI ČLANOVI VIJEĆA:

1. Robert Periša
2. Zoran Horvat
3. Miroslav Jerković
4. Velimir Džambić
5. Boris Marks
6. Dino Modrić
7. Nives Vidović
8. Tomislava Bareš
9. Vjekoslav Ćurić
10. Marija Čačić

SJEDNICI NISU NAZOČNI:

1. Ksenija Rajtek
2. Dražen Arnold
3. Marko Brekalo
4. Dino Arambašić
5. Dario Skočibušić

Sjednici su također nazočni: zamjenik načelnika Ivan Žeravica, pročelnici Mirjana Cvitkušić i Krešimir Crnković, v.d. pročelnice Marica Beraković, viši savjetnik Željko Mamić, Matija Krnić, Urednost d.o.o.

Predsjednik vijeća upoznao je nazočne s predloženim dnevnim redom.

Pročelnik K. Crnković predlaže dopunu dnevnog reda točkama:

1. Odluka o davanju suglasnosti trgovačkom društvu Urednost d.o.o. Čepin za zaduživanje kod Erste&Steiermarkische bank d.d. i davanje suglasnosti općinskom načelniku Općine Čepin za sklapanje ugovora o solidarnom jamstvu Općine Čepin u svrhu refinanciranja/prolongata postojećih kratkoročnih kredita
2. Odluka o davanju suglasnosti trgovačkom društvu Urednost d.o.o. Čepin za zaduživanje kod Erste&Steiermarkische bank d.d. i davanje suglasnosti općinskom načelniku Općine Čepin za sklapanje ugovora o solidarnom jamstvu Općine Čepin

Općinsko vijeće Općine Čepin jednoglasno je usvojilo predloženi dnevni red, zajedno s dopunom, kako slijedi:

DNEVNI RED

1. Usvajanje zapisnika sa 3. i 4. Izvanredne sjednice Općinskog vijeća Općine Čepin
2. Donošenje Odluke o poništenju Programa raspolaganja poljoprivrednim zemljištem u vlasništvu Republike Hrvatske za Općinu Čepin
3. Donošenje Odluke o donošenju Programa raspolaganja poljoprivrednim zemljištem u vlasništvu Republike Hrvatske za Općinu Čepin
4. Donošenje Odluke o usvajanju Izvješća o provedbi Plana upravljanja imovinom u vlasništvu Općine Čepin za 2020. godinu
5. Donošenje Odluke o izmjenama i dopunama Odluke o dodjeli stipendija Općine Čepin
6. Odluka o davanju suglasnosti trgovačkom društvu Urednost d.o.o. Čepin za zaduživanje kod Erste&Steiermarkische bank d.d. i davanje suglasnosti općinskom načelniku Općine Čepin za sklapanje ugovora o solidarnom jamstvu Općine Čepin u svrhu refinanciranja/prolongata postojećih kratkoročnih kredita
7. Odluka o davanju suglasnosti trgovačkom društvu Urednost d.o.o. Čepin za zaduživanje kod Erste&Steiermarkische bank d.d. i davanje suglasnosti općinskom načelniku Općine Čepin za sklapanje ugovora o solidarnom jamstvu Općine Čepin
8. Razno

TOČKA 1. USVAJANJE ZAPISNIKA SA 3. I 4. IZVANREDNE SJEDNICE OPĆINSKOG VIJEĆA OPĆINE ČEPIN

Predsjednik Vijeća napominje da su vijećnici uz poziv za sjednicu primili zapisnik sa 03. i 04.sjednice Općinskog vijeća Općine Čepin.

Predsjednik otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Zapisnika.

Općinsko vijeće Općine Čepin jednoglasno je usvojilo je zapisnike sa svoje 03. i 04. sjednice.

TOČKA 2. DONOŠENJE ODLUKE O PONIŠTENJU PROGRAMA RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE ZA OPĆINU ČEPIN

S 2. i 3. točkom dnevnog reda nazočne je upoznala v.d. pročelnice Beraković rekavši kako se sukladno uputama Ministarstva ukida Program raspolaganja donesen u srpnju ove godine kao i naknadno donesene njegove izmjene i dopune. Planirana je izrada pročišćenog teksta Programa ali Ministarstvo je dalo uputu da se Program zajedno s izmjenama i dopunama ukine, a podaci objedine u novi program. Obavljen je i javni uvid na koji nje bilo niti prigovora niti primjedbi. Srž Programa se nije mijenjala.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o poništenju Programa raspolaganja poljoprivrednim zemljištem u vlasništvu Republike Hrvatske za Općinu Čepin.

Općinsko vijeće Općine Čepin sa 9 glasova Za i 1 Suzdržanim glasa usvojilo je

ODLUKU

o poništenju Programa raspolaganja poljoprivrednim zemljištem u vlasništvu Republike Hrvatske za Općinu Čepin

(Odluka je sastavni dio zapisnika)

TOČKA 3. DONOŠENJE ODLUKE O DONOŠENJU PROGRAMA RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE ZA OPĆINU ČEPIN

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o donošenju Programa raspolaganja poljoprivrednim zemljištem u vlasništvu Republike Hrvatske za Općinu Čepin.

Općinsko vijeće Općine Čepin sa 9 glasova Za i 1 Suzdržanim glasa usvojilo je

ODLUKU

o donošenju Programa raspolaganja poljoprivrednim zemljištem u vlasništvu Republike Hrvatske za Općinu Čepin

(Odluka je sastavni dio zapisnika)

TOČKA 4. DONOŠENJE ODLUKE O USVAJANJU IZVJEŠĆA O PROVEDBI PLANA UPRAVLJANJA IMOVINOM U VLASNIŠTVU OPĆINE ČEPIN ZA 2020. GODINU

S ovom točkom dnevnog reda nazočne je upoznao pročelnik K. Crnković.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o usvajanju Izvješća o provedbi Plana upravljanja imovinom u vlasništvu Općine Čepin za 2020. godinu.

Općinsko vijeće Općine Čepin sa 9 glasova Za i 1 Suzdržanim glasa usvojilo je

ODLUKU

O usvajanju Izvješća o provedbi Plana upravljanja imovinom u vlasništvu

Općine Čepin za 2020. godinu

TOČKA 5. DONOŠENJE ODLUKE O IZMJENAMA I DOPUNAMA ODLUKE O DODJELI STIPENDIJA OPĆINE ČEPIN

S ovom točkom dnevnog reda nazočne je upoznao pročelnik K. Crnković rekavši kako je jedina izmjena dosadašnje odluke izmjena kriterija za dodjelu stipendija učenicima i studentima deficitarnih zanimanja, koji se sada mogu natjecati za stipendiju već od prve godine škole/studija.

Vijećnica M. Čačić postavila je pitanje koja su deficitarna zanimanja.

Odgovor je dao pročelnik K. Crnković.

Predsjednik vijeća zaključuje raspravu i raspravu i stavlja na glasovanje prijedlog Odluke o izmjenama i dopunama Odluke o dodjeli stipendija Općine Čepin.

Općinsko vijeće Općine Čepin jednoglasno je usvojilo

ODLUKU

o izmjenama i dopunama Odluke o dodjeli stipendija Općine Čepin

(Odluka je sastavni dio zapisnika)

TOČKA 6. ODLUKA O DAVANJU SUGLASNOSTI TRGOVAČKOM DRUŠTVU UREDNOST D.O.O. ČEPIN ZA ZADUŽIVANJE KOD ERSTE&STEIERMARKISCHE BANK D.D. I DAVANJE SUGLASNOSTI OPĆINSKOM NAČELNIKU OPĆINE ČEPIN ZA SKLAPANJE UGOVORA O SOLIDARNOM JAMSTVU OPĆINE ČEPIN U SVRHU REFINANCIRANJA/PROLONGATA POSTOJEĆIH KRATKOROČNIH KREDITA

S ovom točkom dnevnog reda nazočne je upoznao Matija Krnić, voditelj pravne službe društva Urednost. d.o.o., rekavši kako se radi o prolongaciji dva kratkoročna kredita iz prošle godine, sada bi se sklopio ugovor na iznos od 1.500.000,00 kn, dok je prošle godine to bilo 2.000.000,00 kn. Riječ je o kratkoročnim kreditima na godinu dana, koji su inicijalno podignuti za vraćanje duga prema Vodovodu Osijek, koji se u prethodne tri godine smanjio za milijun kuna.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o davanju suglasnosti trgovačkom društvu Urednost d.o.o. Čepin za zaduživanje kod Erste&Steiermarkische bank d.d. i davanje suglasnosti općinskom načelniku Općine Čepin za sklapanje ugovora o solidarnom jamstvu Općine Čepin u svrhu refinanciranja/prolongata postojećih kratkoročnih kredita

Općinsko vijeće Općine Čepin sa 8 glasova Za i 2 Suzdržana glasa usvojilo je

ODLUKU

o davanju suglasnosti trgovačkom društvu Urednost d.o.o. Čepin za zaduživanje kod Erste&Steiermarkische bank d.d. i davanje suglasnosti općinskom načelniku

Općine Čepin za sklapanje ugovora o solidarnom jamstvu Općine Čepin

u svrhu refinanciranja/prolongata postojećih kratkoročnih kredita

(Odluka je sastavni dio zapisnika)

TOČKA 7. ODLUKA O DAVANJU SUGLASNOSTI TRGOVAČKOM DRUŠTVU UREDNOST D.O.O. ČEPIN ZA ZADUŽIVANJE KOD ERSTE&STEIERMARKISCHE BANK D.D. I DAVANJE SUGLASNOSTI OPĆINSKOM NAČELNIKU OPĆINE ČEPIN ZA SKLAPANJE UGOVORA O SOLIDARNOM JAMSTVU OPĆINE ČEPIN

S ovom točkom dnevnog reda nazočne je upoznao Matija Krnić, voditelj pravne službe društva Urednost. d.o.o., rekavši kako se radi o revolving kreditu za obrtna sredstva u iznosu od 1.000.000,00 kn. Ta sredstva koristila bi se za sufinanciranje kapitalnih projekata koje Urednost provodi zajedno s Hrvatskim vodama (prije svega vodoopskrba i odvodnja dijela Naselja prijateljstva).

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o davanju suglasnosti trgovačkom društvu Urednost d.o.o. Čepin za zaduživanje kod Erste&Steiermarkische bank d.d. i davanje suglasnosti općinskom načelniku Općine Čepin za sklapanje ugovora o solidarnom jamstvu Općine Čepin.

Općinsko vijeće Općine Čepin sa 8 glasova Za i 2 Suzdržana glasa usvojilo je

ODLUKU

o davanju suglasnosti trgovačkom društvu Urednost d.o.o. Čepin za zaduživanje kod Erste&Steiermarkische bank d.d. i davanje suglasnosti općinskom načelniku Općine Čepin

za sklapanje ugovora o solidarnom jamstvu Općine Čepin

(Odluka je sastavni dio zapisnika)

TOČKA 8. RAZNO

Vijećnik V. Ćurić pitao je da li je Općina dobila dopis Udruge 130. brigade iz Osijeka, s inicijativom da se zapadna obilaznica preimenuje u Obilaznicu 130. brigade. Zanima ga tko će donositi odluku o tome te kakav je stav Vijeća i općinske uprave o istom. Predlaže da se inicijativa podrži.

Odgovor je dao pročelnik K. Crnković.

Sjednica je zaključena u 19,30 sati.

ZAPISNIČAR:

Lidija Tolj

KLASA: 021-05/21-01/17

URBROJ: 2158/05-21-2 PREDSJEDNIK

OPĆINSKOG VIJEĆA

Robert Periša, dipl. oec.